Kraftig røgudvikling fra taget på et nedlagt landbrug, fik alarmklokkerne på vagtcentralen til at bimle klokken 11.46. Meldingen lød på brand i hus, og redningsmandskab fra Jammerbugt Kommune kørte til stedet, hvor ruderne i huset var sorte af den kraftige rødudvikling. - Der var heldigvis ingen hjemme i huset, og vi fik ret hurtigt bugt med flammerne, oplyser indsatsleder i Jammerbugt Kommune, Claus Hermansen. Ni brandfolk fra beredskabet er lige nu i gang med efterslukningen. Der skete kun materiel skade.

Referat:
Hurtigt slukningsarbejde redder overetage på hus på Jensensvej.